10/05/2011 | Administración LocalMunicipal
Noia
Secretaría
Aprobación definitiva do Regulamento de uso do servizo de préstamo de bicicletas do Concello de Noia

Faise público, de acordo ao establecido nos artigos 70.2. da Lei 7/1985, do 2 de abril, reguladora das bases de réxime local, e 196.1. do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, que o Regulamento de uso do servizo de préstamo de bicicletas do Concello de Noia, aprobado inicialmente polo Pleno en sesión realizada o 25 de febreiro de 2011, quedou aprobado definitivamente ao non terse presentado ningunha reclamación ou suxestión durante o período de exposición ao público do expediente. Asemade publícase o texto íntegro deste regulamento que non entrará en vigor ata que transcorra o prazo ao que se refire o artigo 70.2. da Lei 7/1985. Contra este acordo, que pon fin á vía administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante os Xulgados do Contencioso-Administrativo, sen prexuízo de que se poida interpoñer calquera outro que se estime pertinente. O obxecto deste regulamento é establecer as condicións de uso para o servizo de préstamo de bicicletas do municipio de Noia, consistente na posta a disposición das cidadás e cidadáns e visitantes dun sistema de préstamo de bicicletas para o transporte urbano, lúdico e de paseo, de xeito que anime e facilite a utilización da bicicleta como alternativa limpa e saudable. O ámbito do servizo queda limitado ao termo municipal do Concello de Noia.1. Para ter a condición de persoa usuaria e poder usar o servizo de préstamo de bicicletas é imprescindible darse de alta no mesmo con anterioridade:  Na Casa do Concello, no Departamento de “Noia Obras e Servizos” (en adiante, NOS), rúa Rosalía de Castro, nº 2, 2º andar, en horario de 8:00 a 13:30 h, de luns a venres.  Naquelas oficinas ou dependencias municipais en que así o estableza o concello de Noia.2. O requisito fundamental para poder facer uso do servizo é dispoñer dun teléfono móbil que a persoa usuaria facilitará ao concello para asignarlle un código segredo vinculado a ese teléfono.3. Para formalizar a inscrición deberase achegar a seguinte documentación:  Instancia en modelo normalizado, Anexo I, asinada e debidamente cumprimentada.  Unha fotocopia do DNI, pasaporte ou carné de conducir da ou do solicitante. Deberán presentarse xunto cos orixinais para cotexar a súa autenticidade.  No caso de menores de idade, agás emancipados, será precisa autorización segundo o modelo do Anexo II, os menores de 14 anos deberán ir sempre acompañados da nai, pai ou titor.4. Logo de comprobar os datos comunicaráselle á persoa solicitante o código segredo para poder acceder ao servizo, que terá carácter persoal e intransferible, sendo responsabilidade da/o usuaria/a o uso indebido que se faga dela.5. Os impresos de altas e baixas no sistema de préstamo de bicicletas poderán obterse e deberán entregarse debidamente cumprimentados nos lugares indicados no apartado 1 deste artigo.6. O servizo será inicialmente gratuíto para a/o usuaria/o, se ben o Concello de Noia poderá establecer o pago dunha taxa pola utilización do servizo, logo da aprobación da correspondente ordenanza fiscal.7. Unha vez formalizada a inscrición producirase a alta efectiva da/o usuaria/o no sistema de préstamo de bicicletas, condición que se manterá durante o ano da inscrición e producirá efectos desde este momento.8. Ao finalizar o período de validez de alta no servizo, que coincidirá co fin do ano natural (31 de decembro), se a persoa usuaria non comunica, nun prazo de quince días hábiles, ao concello a súa baixa no servizo, mediante a cumprimentación do documento de baixa (Anexo III), permanecerá dado de alta en dito servizo un ano máis (desde o 1 de xaneiro ata o 31 de decembro), previo pago, se así fose establecido polo concello mediante a aprobación dunha ordenanza fiscal, da correspondente taxa pola utilización do sistema. Se a persoa usuaria non comunica a baixa coa intención de seguir dado de alta, pero non abona o importe da taxa no prazo establecido que, de selo caso fose aprobada polo concello, cursarase a baixa no servizo de forma automática sen comunicación ao usuario.9. As usuarias e usuarios do servizo poderán voluntariamente darse de baixa no servizo municipal de préstamo de bicicletas presentando un documento de baixa (segundo modelo do anexo III) no Departamento de NOS.10. En caso de non utilizar o servizo no prazo dun ano darase de baixa á persoa usuaria de xeito automático. O sistema está formado polos aparcamentos e expendedores automáticos de bicicletas instalados en diferentes puntos do núcleo urbano do concello. Cada expendedor componse dunha marquesiña de enganche ou base, cos elementos de soporte, mecanismo para o accionamento do candeado, unidade de control e as bicicletas de préstamo.1. O servizo de préstamo de bicicletas ofrecerase nos seguintes puntos:  Praza das Américas.  Rúa Besteiros.2. O concello de Noia poderá modificar a situación das bases das bicicletas ou ampliar os puntos do servizo, do que se dará a debida publicidade aos usuarios e ao público en xeral.1. Poderán ser usuarias e usuarios do servizo de préstamo de bicicletas tanto as persoas maiores de idade, menores emancipados e coma os menores de idade sempre e cando no momento de solicitar a alta se achegue a autorización expresa e por escrito da nai, pai ou titor/a legal, os menores de 14 anos deberán ir acompañados de nai, pai ou titora ou titor legal. Na dita autorización deberá facerse constar que a nai, o pai ou a titora ou titor legal se responsabiliza de todos aqueles danos que, directa ou indirectamente, poida causar a menor ou o menor como consecuencia da utilización do servizo de préstamo de bicicletas.2. Non poderá ser usuaria a persoa que non estea capacitada para o uso das bicicletas obxecto do préstamo. Considérase que unha persoa está capacitada para o uso da bicicleta cando teña a suficiente cualificación psíquica e física para a súa utilización de conformidade con estas normas e coa demais normativa sobre circulación viaria que resulte de aplicación.3. Queda expresamente excluída a posibilidade de dar de alta no servizo como usuario a todo tipo de persoas xurídicas. Despois de rexistrarse como usuaria/o do sistema, para a recollida dunha bicicleta de calquera aparcamento expendedor ou base, deberase enviar unha mensaxe desde o teléfono móbil (en adiante, SMS) do usuario indicado na solicitude de alta da persoa usuaria, ao número de teléfono establecido para o funcionamento, co seguinte formato de mensaxe:  coller b(número de bicicleta) c(número de candeado) vv(código segredo de usuario).  Exemplo: “coller b50 c505 vv2010” Deben deixarse os espazos en branco segundo se indica no exemplo. En caso de que exista algunha anomalía en canto á información enviada no SMS pola persoa usuaria seralle notificado vía SMS. Esta notificación realizarase nunha única vez, de xeito que si se reincide no erro non lle será comunicado de novo. A bicicleta seleccionada, identificada polo seu número e asignada á persoa usuaria que enviou o SMS, quedará liberada do candeado, e poderá ser utilizada durante o tempo máximo previsto neste regulamento ata a súa devolución en calquera punto do sistema que dispoña de praza libre para o depósito da bicicleta. Para a devolución da bicicleta, deberase enganchar en calquera candeado dispoñible, asegurándose de que queda ben suxeita. Non será preciso enviar ningunha mensaxe para deixar a bicicleta na base, a este respecto terase en conta os convenios de colaboración que podan asinarse por este Concello cos Concellos limítrofes que dispoñan dun sistema de préstamo de bicicletas compatible. Se a bicicleta non quedara ben enganchada no candeado, a bicicleta seguirá asignada á persoa usuaria, quedando inutilizada para o préstamo doutras persoas usuarias, o que podería derivar nunha sanción de restrición de uso.1. A persoa usuaria poderá facer uso do servizo de préstamo de bicicletas dentro do seguinte horario: ▪ Todo o ano durante todos os días da semana, incluídos os festivos: Tempada de outono-inverno (outubro a marzo): de 9:00 a 19:00 horas. Tempada de primavera-verán (abril a setembro): de 9:00 a 21:00 horas. n Non se prestará o servizo nos días 25 de decembro e 1 de xaneiro.2. A utilización da bicicleta limitarase a catro (4) horas, debendo a persoa usuaria depositala en calquera das bases do sistema antes de que transcorra dito período. Os datos recollidos no sistema de control, que rexistra a hora de retirada e devolución da bicicleta, constitúen unha proba do tempo de tulización dos servizos a todos os efectos.3. Media hora antes da finalización diaria do servizo, non se poderán retirar bicicletas dos puntos de préstamo, pero si devolver aquelas que aínda estean en uso.4. O uso da bicicleta dependerá da dispoñibilidade das mesmas nos puntos de préstamo.5. A persoa usuaria durante a utilización do servizo deberá mostrar a identificación de usuario/a do servizo (D. N. I.), como documento acreditativo cando se solicite polas persoas habilitadas e autorizadas polo concello de Noia.1. Todo cidadá ten dereito a darse de alta no servizo, cumprindo as condicións de idade e capacidade establecidas no artigo 6.2. As usuarias e usuarios do servizo adquiren o dereito á súa utilización nas condicións que se establecen neste regulamento.3. As usuarias e usuarios teñen dereito a dispoñer de bicicletas en perfecto estado de uso e funcionamento.1. As persoas usuarias están obrigadas a cumprir as normas establecidas na presente ordenanza.2. As persoas usuarias do servizo están obrigadas a facer un uso correcto do servizo, actuando coa maior dilixencia posible. Deberán devolver a bicicleta no mesmo estado no que a atopou, en bo estado de funcionamento e limpeza, e unha vez enganchada verificar que quedou ben conectada ao seu candeado. A bicicleta restituirase en calquera das bases libres dos puntos de préstamo, debidamente colocada e enganchada no candeado de xeito que se garanta a seguridade antirroubo da bicicleta. O incumprimento desta obriga dará dereito ao Concello a desactivar do servizo á/ao usuaria/o durante os períodos estabelecidos nestas normas.3. Toda persoa usuaria deberá respectar o Regulamento Xeral de Circulación, facendo uso en todo momento do casco. Cando as condicións climatolóxicas o esixan, así como cando estea anoitecendo, o usuario/a deberá ir provisto mentres utiliza a bicicleta de chaleco reflector para permitir a súa visualización.4. A persoa usuaria asume a garda e custodia da bicicleta que retira. Igualmente está obrigado/a en todo momento a actuar dilixentemente e evitar o seu roubo ou furto, cumprindo coa obriga de asegurar todos os sistemas antirroubo dos que dispoña a bicicleta, en caso de interrupción do uso.5. A persoa usuaria comprométese durante o tempo que dure o préstamo a aparcar a bicicleta en zonas estratéxicas adecuadas ou seguras (preferentemente aparcadoiros para bicicletas si existen na zona que quere deixar a bicicleta) que non interfiran o paso nin provoquen situacións de inseguridade, e sempre atendendo ás normas de aparcamento definidas na normativa correspondente.6. As usuarias e os usuarios do servizo serán os únicos responsables dos danos causados á súa persoa, a terceiros ou a calquera ben moble ou inmoble, incluída a propia bicicleta, pola utilización ou uso normal ou anormal do servizo municipal de préstamo de bicicletas.7. A persoa usuaria é a responsable dos danos que poida sufrir ou producir mentres fai uso da bicicleta e o Concello de Noia non se responsabiliza dos danos ou perxuízos producidos polo uso da mesma, nin dos causados a terceiros pola persoa usuaria do servizo, agás naqueles supostos nos que se poida probar que o suceso ou incidente sexa consecuencia do defectuoso funcionamento da bicicleta. Ademais, a persoa usuaria deberá comprobar o estado da bicicleta antes de facer uso da mesma, con especial atención na revisión dos freos e dos demais elementos esenciais da bicicleta, xa que o Concello de Noia non se fará cargo en ningún caso, dos danos producidos pola persoa usuaria, se a bicicleta está en perfecto estado de uso.8. A persoa usuaria deberá retirar e restituír a bicicleta dentro do horario establecido. O incumprimento desta obriga dará lugar a desactivación total ou parcial do usuario/a no servizo e as consecuentes responsabilidades.9. A persoa usuaria deberá ser responsable en todo momento das obrigas ou infraccións que se determinen por calquera Autoridade ou Organismo, xa sexa Estatal, Autonómico ou Local, por razón da condución da bicicleta.10. A persoa usuaria ten a obriga de comunicar de inmediato ao Concello de Noia as incidencias que se produzan, tales como o deterioro ou o fallo que impida ou dificulte o uso da bicicleta, así como calquera situación na que puidera verse involucrado a persoa usuaria mentres está utilizando o servizo ou que afecte ao mesmo.11. No caso de incidente que afecte as condicións mecánicas da bicicleta, a persoa usuaria ten a obriga de comunicalo de inmediato ao concello ou, de selo caso, aos encargados do mantemento. A bicicleta quedará baixo a responsabilidade da persoa usuaria ata que a deposite nunha das bases do sistema ou a poña a disposición do concello ou da empresa encargada do mantemento do servizo.12. No caso de perda roubo ou furto, a persoa usuaria ten a obriga de denunciar nun prazo máximo de doce horas a desaparición da bicicleta á Policía Local ou a Garda Civil. Si o que se produce é o furto ou roubo da bicicleta a persoa usuaria da mesma deberá entregar unha copia da denuncia presentada mediante instancia dirixida ao Departamento municipal de NOS, no prazo máximo das vinte e catro horas seguintes á data da denuncia contadas a partir do día hábil inmediatamente posterior.13. A persoa usuaria será a responsable ante o concello dos danos causados na bicicleta durante o tempo que transcorra entre a retirada e a devolución da bicicleta, salvo que exista culpa de terceiros ou circunstancias de forza maior, e isto con independencia da obriga de comunicalo, e a presentación da correspondente denuncia na Comisaría de Policía e entrega dunha copia da denuncia ante a persoa encargada do Servizo de NOS.14. A persoa usuaria ten a obriga de comunicar o cambio dos datos contidos en calquera dos anexos deste Regulamento. Este incumprimento poderá dar lugar á desactivación do servizo e a baixa no mesmo.15. No caso de non devolver a bicicleta enviaranse dous requirimentos á persoa usuaria do servizo que conste como última persoa usuaria da mesma, despois destes dous requirimentos esixiráselle a devolución da bicicleta ou o abono do valor estimado da bicicleta.16. A persoa usuaria do servizo será a responsable, en todo momento, das obrigas ou infraccións que se determinen por calquera autoridade ou organismo estatal, autonómico ou local, con motivo da condución da bicicleta.17. A bicicleta estará baixo a responsabilidade das usuarias e usuarios durante o período de tempo transcorrido desde a súa retirada ata a súa devolución nun dos puntos de préstamo do servizo, asumindo as consecuencias derivadas das sancións por abandono, roubo, deterioro ou non devolución.18. As persoas usuarias respectarán en todo momento as normas de tráfico e de seguridade viaria, de circulación e de vehículos e as ordenanzas municipais de aplicación, quedando sometidos ás prescricións e requisitos que desas normas lles resulten de aplicación, así como no referente á condución baixo os efectos do alcohol ou drogas e o sometemento ás probas de detección nas condicións normativamente establecidas, segundo os artigos 20, 21 e 27 do Regulamento Xeral de Circulación (Real Decreto1428/2003, de 21 de novembro). Establécense as seguintes prohibicións: 1. Utilización da bicicleta fora do horario e lugares establecidos.2. Préstamo, aluguer, cesión ou calquera outro acto da persoa usuaria de disposición da bicicleta ou do código secreto a favor de terceiros, con ou sen animo de lucro.3. Uso da bicicleta en competicións de calquera clase, así como en lugares tales como escaleiras, rampas, beirarrúas ou similares.4. A desmontaxe ou manipulación da bicicleta.5. Uso da bicicleta para fins diferentes aos que constitúe o obxecto do servizo e en particular o seu uso con fins comerciais ou profesionais.6. O transporte na bicicleta de calquera persoa, animal ou cousa, así como integrar elementos alleos que podan servir para ese fins.7. Prohíbese calquera utilización da bicicleta contraria á prevista nas normas de circulación. O réxime sancionador previsto neste regulamento rexerase polo disposto no título XI da Lei 7/1985 das bases do réxime local, séndolle de aplicación os principios estabelecidos na Lei 30/1992, de 26 de novembro, do réxime xurídico das Administracións Públicas e do procedemento administrativo común e nas súas normas de desenvolvemento.1. Será infracción administrativa o incumprimento das obrigas, prohibicións e requisitos establecidos na ordenanza.2. As infraccións serán sancionadas de conformidade co establecido na lexislación estatal, autonómica e municipal que resulte de aplicación.3. As infraccións clasifícanse como leves, graves e moi graves. Serán infraccións moi graves as seguintes: 1. Utilizar a bicicleta con fin de lucro, estando expresamente prohibido o seu aluguer e/ou venta así como a súa utilización para fins comerciais, de transporte de mercancías ou calquera outro uso profesional.2. Non realizar a denuncia no suposto de roubo ou furto da bicicleta.3. Non entregar á persoa encargada do Departamento NOS a copia da denuncia formulada por roubo ou furto da bicicleta no prazo estabelecido no artigo 10 destas normas.4. Os actos de deterioro das instalacións e elementos que integren o servizo.5. O abandono ou perda inxustificada da bicicleta.6. Impedir ou obstaculizar o uso do servizo a outras persoas con dereito a súa utilización.7. A comisión de dúas faltas graves nun período de doce meses. Serán infraccións graves as seguintes: 1. Utilizar a bicicleta fora das zonas establecidas para o seu uso.2. Prestar a bicicleta a terceiras persoas.3. Non respectar as normas de tráfico establecidas para estes vehículos.4. Non devolver a bicicleta en bo estado de funcionamento e limpeza.5. Non comunicar calquera desperfecto, percance ou accidente ocorrido durante o seu uso.6. Producir danos na bicicleta por un uso incorrecto da mesma, sen prexuízo de ter que asumir os gastos debidos a reparación do vehículo.7. O retraso na entrega da bicicleta por máis de doce horas.8. A non custodia da bicicleta durante o tempo de disposición da mesma.9. A comisión de dúas faltas leves nun período de doce meses. Serán infraccións leves as seguintes: 1. O retraso en menos de 12 horas na devolución da bicicleta non debida a causas xustificadas.2. Non aparcar a bicicleta o tempo que dure o préstamo en zonas seguras que non interfiran no paso nin potencien situacións de inseguridade.3. A non comunicación á persoa encargada do Departamento NOS do cambio dalgún dato persoal do usuario, esenciais para o funcionamento do servizo. As infraccións tipificadas nestas normas serán sancionadas do seguinte xeito: 1. Moi graves: multa ata 3.000,00 euros e baixa no servizo de ata tres anos.2. Graves: multa ata 1.500,00 euros e baixa no servizo de ata un ano.3. Leves: multa ata 750,00 euros e baixa no servizo de ata un mes. Para a determinación da contía da multa teranse en conta os criterios de gradación previstas no artigo 131.3 da Lei 30/1992 de réxime xurídico das Administración Públicas e do procedemento administrativo común. A potestade sancionadora aquí regulada e a esixencia de responsabilidade exercerase de conformidade co establecido na Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común e tamén, no primeiro caso, no Regulamento polo que se aproba o procedemento para o exercicio da potestade sancionadora, Real Decreto 1398/1993, do 4 de agosto.1. Poderán ser sancionadas por feitos constitutivos de infraccións administrativas a esta Ordenanza as persoas que resulten responsables dos mesmos aínda a título de simple inobservancia.2. Os/as pais, nais ou titores/as polas accións das persoas usuarias menores de idade que dependen deles/as serán responsables civís subsidiarios, no seu caso. As sancións impostas polas infraccións tipificadas nesta ordenanza son independentes daquelas que correspondan cando os actos podan estar incursos en responsabilidade con arranxo a outros ordenamentos sectoriais. Cando os actos obxecto do procedemento sancionador administrativo teñan relevancia penal, deixarase en suspenso o procedemento administrativo ata a resolución do procedemento penal.1. Os datos persoais dos usuarios/as do servizo serán obxecto do tratamento informático aos únicos efectos da súa relación co Concello de Noia como consecuencia da alta no servizo.2. Sobre eses datos o titular poderá exercitar os dereitos de oposición, acceso, rectificación, e cancelación conforme ao previsto na Lei 15/1999 sobre Protección de Datos de Carácter Persoal.3. A persoa usuaria asume que todos os datos facilitados son exactos e acepta as condicións da presente ordenanza. A presente ordenanza publicarase no Boletín Oficial da Provincia de A Coruña e entrará en vigor unha vez inserido completamente o seu texto íntegro e transcorrido o prazo de quince días previsto nos artigos 70.2 e 65.2 da Lei 7/1985, de 2 de abril, reguladora das Bases do Réxime Local. En Noia, a ______ de ______________________ de 201_ (sinatura da persoa solicitante) Ao Sr. Alcalde-Presidente do Concello de Noia.1.“VÍA VERDE” é un servizo de préstamo de bicicletas do municipio de Noia, consistente na posta a disposición das cidadás e cidadáns e visitantes dun sistema de préstamo de bicicletas para o transporte urbano, lúdico e de paseo, de xeito que anime e facilite a utilización da bicicleta como alternativa limpa e saudable.2. Poderán ser usuarias e usuarios do servizo de préstamo de bicicletas tanto as persoas maiores de idade coma as menores anos sempre e cando no momento de solicitar a alta se achegue a autorización expresa e por escrito da nai, pai ou titor/a legal.3. O servizo será inicialmente gratuíto para a/o usuaria/o, se ben o Concello de Noia poderá establecer o pago dunha taxa pola utilización do servizo, logo da aprobación da correspondente ordenanza fiscal.4. Ao finalizar o período de validez de alta no servizo, que coincidirá co fin do ano natural (31 de decembro), se a persoa usuaria non comunica, nun prazo de quince días hábiles, ao concello a súa baixa no servizo, mediante a cumprimentación do documento de baixa (Anexo III), permanecerá dado de alta en dito servizo un ano máis (desde o 1 de xaneiro ata o 31 de decembro), previo pago, se así fose establecido polo concello mediante a aprobación dunha ordenanza fiscal, da correspondente taxa pola utilización do sistema.5. O servizo ofrecerase nos lugares que se citan: - Praza das Américas. - Rúa Besteiros.6. Procedemento de retirada dunha bicicleta: enviar un SMS desde o teléfono móbil indicado na solicitude de alta da persoa usuaria, ao número de teléfono establecido para o funcionamento do servizo 600 124 125, co seguinte formato de mensaxe: coller b(número de bicicleta) c(número de candeado) vv(código segredo de usuario). Exemplo: “coller b50 c505 vv2010”. Deben deixarse os espazos en branco segundo se indica no exemplo. Para a devolución da bicicleta, débese enganchar en calquera candeado dispoñible, asegurándose de que queda ben suxeita. Non será preciso enviar ningunha mensaxe para deixar a bicicleta na base.7. A persoa usuaria poderá facer uso do servizo de préstamo de bicicletas dentro do seguinte horario: ▪ Todo o ano durante todos os días da semana, incluídos os festivos: ▫ Tempada de outono-inverno (outubro a marzo): de 9:00 a 19:00 horas. ▫ Tempada de primavera-verán (abril a setembro): de 9:00 a 21:00 horas. ▪ Non se prestará o servizo nos días 25 de decembro e 1 de xaneiro. ▪ A utilización da bicicleta limitarase a catro (4) horas, debendo a persoa usuaria depositala en calquera das bases do sistema antes de que transcorra dito período. Os datos recollidos no sistema de control, que rexistra a hora de retirada e devolución da bicicleta, constitúen unha proba do tempo de tulización dos servizos a todos os efectos. Media hora antes da finalización diaria do servizo, non se poderán retirar bicicletas dos puntos de préstamo, pero si devolver aquelas que aínda estean en uso. O uso da bicicleta dependerá da dispoñibilidade das mesmas nos puntos de préstamo.8. Os/as pais, nais ou titores/as polas accións das persoas usuarias menores de idade que dependen deles/as serán responsables civís subsidiarios, no seu caso.9. A persoa usuaria é a responsable dos danos que poida sufrir ou producir mentres fai uso da bicicleta e o Concello de Noia non se responsabiliza dos danos ou perxuízos producidos polo uso da mesma, nin dos causados a terceiros pola persoa usuaria do servizo, agás naqueles supostos nos que se poida probar que o suceso ou incidente sexa consecuencia do defectuoso funcionamento da bicicleta.10. O código segredo de ususario ten carácter persoal e intransferible, sendo responsabilidade da/o usuaria/a o uso indebido que se faga dela.11. As persoas usuarias do servizo están obrigadas a facer un uso correcto do servizo, actuando coa maior dilixencia posible. Deberán devolver a bicicleta no mesmo estado no que a atopou, en bo estado de funcionamento e limpeza, e unha vez enganchada verificar que quedou ben conectada ao seu candeado correspondente.12. A persoa usuaria comprométese durante o tempo que dure o préstamo a aparcar a bicicleta en zonas adecuadas ou seguras que non interfiran o paso nin provoquen situacións de inseguridade.13. A persoa usuaria asume a garda e custodia da bicicleta que retira. Igualmente está obrigado/a en todo momento a actuar dilixentemente e evitar o seu roubo ou furto, cumprindo coa obriga de asegurar todos os sistemas antirroubo dos que dispoña a bicicleta, en caso de interrupción do uso.14. A persoa usuaria deberá ser responsable en todo momento das obrigas ou infraccións que se determinen por calquera Autoridade ou Organismo, xa sexa Estatal, Autonómico ou Local, por razón da condución da bicicleta. Prohíbese calquera utilización da bicicleta contraria á prevista nas normas de circulación.15. A persoa usuaria ten a obriga de comunicar de inmediato ao Concello de Noia as incidencias que se produzan. A bicicleta quedará baixo a responsabilidade da persoa usuaria ata que a deposite nunha das bases do sistema ou a poña a disposición do concello ou da empresa encargada do mantemento do servizo.16. No caso de perda roubo ou furto, a persoa usuaria ten a obriga de denunciar nun prazo máximo de doce horas a desaparición da bicicleta á Policía Local ou a Garda Civil.17. A persoa usuaria ten a obriga de comunicar o cambio dos datos contidos en calquera dos anexos desta ordenanza.18. Establécense as seguintes prohibicións: - Utilización da bicicleta fora do horario e lugares establecidos. - Préstamo, aluguer, cesión ou calquera outro acto da persoa usuaria de disposición da bicicleta ou do código secreto a favor de terceiros, con ou sen animo de lucro. - Uso da bicicleta en competicións de calquera clase, así como en lugares tales como escaleiras, rampas, beirarrúas ou similares. - A desmontaxe ou manipulación da bicicleta. - Uso da bicicleta para fins diferentes aos que constitúe o obxecto do servizo e en particular o seu uso con fins comerciais ou profesionais. - O transporte na bicicleta de calquera persoa, animal ou cousa, así como integrar elementos alleos que podan servir para ese fins. - Prohíbese calquera utilización da bicicleta contraria á prevista nas normas de circulación.19. Os dereitos, obrigas, probicións, causas de desactivación, infraccións, sancións e calquera outra cuestión referente ao servizo de préstamo de bicicletas pode consultarse no Regulamento de uso do servizo de préstamo de bicicletas do Concello de Noia. En Noia, a ______ de ______________________ de 201_ (sinatura da persoa solicitante) Ao Sr. Alcalde-Presidente do Concello de Noia.1.“VÍA VERDE” é un servizo de préstamo de bicicletas do municipio de Noia, consistente na posta a disposición das cidadás e cidadáns e visitantes dun sistema de préstamo de bicicletas para o transporte urbano, lúdico e de paseo, de xeito que anime e facilite a utilización da bicicleta como alternativa limpa e saudable.2. Poderán ser usuarias e usuarios do servizo de préstamo de bicicletas tanto as persoas maiores de idade coma os menores sempre e cando no momento de solicitar a alta se achegue a autorización expresa e por escrito da nai, pai ou titor/a legal.3. O servizo será inicialmente gratuíto para a/o usuaria/o, se ben o Concello de Noia poderá establecer o pago dunha taxa pola utilización do servizo, logo da aprobación da correspondente ordenanza fiscal.4. Ao finalizar o período de validez de alta no servizo, que coincidirá co fin do ano natural (31 de decembro), se a persoa usuaria non comunica, nun prazo de quince días hábiles, ao concello a súa baixa no servizo, mediante a cumprimentación do documento de baixa (Anexo III), permanecerá dado de alta en dito servizo un ano máis (desde o 1 de xaneiro ata o 31 de decembro), previo pago, se así fose establecido polo concello mediante a aprobación dunha ordenanza fiscal, da correspondente taxa pola utilización do sistema.5. O servizo ofrecerase nos lugares que se citan: - Praza das Américas. - Rúa Besteiros.6. Procedemento de retirada dunha bicicleta: enviar un SMS desde o teléfono móbil indicado na solicitude de alta da persoa usuaria, ao número de teléfono establecido para o funcionamento do servizo 600 124 125, co seguinte formato de mensaxe: coller b(número de bicicleta) c(número de candeado) vv(código segredo de usuario). Exemplo: “coller b50 c505 vv2010”. Deben deixarse os espazos en branco segundo se indica no exemplo. Para a devolución da bicicleta, débese enganchar en calquera candeado dispoñible, asegurándose de que queda ben suxeita. Non será preciso enviar ningunha mensaxe para deixar a bicicleta na base.6. A persoa usuaria poderá facer uso do servizo de préstamo de bicicletas dentro do seguinte horario: ▪ Todo o ano durante todos os días da semana, incluídos os festivos: ▫ Tempada de outono-inverno (outubro a marzo): de 9:00 a 19:00 horas. ▫ Tempada de primavera-verán (abril a setembro): de 9:00 a 21:00 horas. ▪ Non se prestará o servizo nos días 25 de decembro e 1 de xaneiro. ▪ A utilización da bicicleta limitarase a catro (4) horas, debendo a persoa usuaria depositala en calquera das bases do sistema antes de que transcorra dito período. Os datos recollidos no sistema de control, que rexistra a hora de retirada e devolución da bicicleta, constitúen unha proba do tempo de tulización dos servizos a todos os efectos. Media hora antes da finalización diaria do servizo, non se poderán retirar bicicletas dos puntos de préstamo, pero si devolver aquelas que aínda estean en uso. O uso da bicicleta dependerá da dispoñibilidade das mesmas nos puntos de préstamo.7. Os/as pais, nais ou titores/as polas accións das persoas usuarias menores de idade que dependen deles/as serán responsables civís subsidiarios, no seu caso.8. A persoa usuaria é a responsable dos danos que poida sufrir ou producir mentres fai uso da bicicleta e o Concello de Noia non se responsabiliza dos danos ou perxuízos producidos polo uso da mesma, nin dos causados a terceiros pola persoa usuaria do servizo, agás naqueles supostos nos que se poida probar que o suceso ou incidente sexa consecuencia do defectuoso funcionamento da bicicleta.9. O código segredo de ususario ten carácter persoal e intransferible, sendo responsabilidade da/o usuaria/a o uso indebido que se faga dela.10. As persoas usuarias do servizo están obrigadas a facer un uso correcto do servizo, actuando coa maior dilixencia posible. Deberán devolver a bicicleta no mesmo estado no que a atopou, en bo estado de funcionamento e limpeza, e unha vez enganchada verificar que quedou ben conectada ao seu candeado correspondente.11. A persoa usuaria comprométese durante o tempo que dure o préstamo a aparcar a bicicleta en zonas adecuadas ou seguras que non interfiran o paso nin provoquen situacións de inseguridade.12. A persoa usuaria asume a garda e custodia da bicicleta que retira. Igualmente está obrigado/a en todo momento a actuar dilixentemente e evitar o seu roubo ou furto, cumprindo coa obriga de asegurar todos os sistemas antirroubo dos que dispoña a bicicleta, en caso de interrupción do uso.13. A persoa usuaria deberá ser responsable en todo momento das obrigas ou infraccións que se determinen por calquera Autoridade ou Organismo, xa sexa Estatal, Autonómico ou Local, por razón da condución da bicicleta. Prohíbese calquera utilización da bicicleta contraria á prevista nas normas de circulación.14. A persoa usuaria ten a obriga de comunicar de inmediato ao Concello de Noia as incidencias que se produzan. A bicicleta quedará baixo a responsabilidade da persoa usuaria ata que a deposite nunha das bases do sistema ou a poña a disposición do concello ou da empresa encargada do mantemento do servizo.15. No caso de perda roubo ou furto, a persoa usuaria ten a obriga de denunciar nun prazo máximo de doce horas a desaparición da bicicleta á Policía Local ou a Garda Civil.16. A persoa usuaria ten a obriga de comunicar o cambio dos datos contidos en calquera dos anexos desta ordenanza.17. Establécense as seguintes prohibicións: - Utilización da bicicleta fora do horario e lugares establecidos. - Préstamo, aluguer, cesión ou calquera outro acto da persoa usuaria de disposición da bicicleta ou do código secreto a favor de terceiros, con ou sen animo de lucro. - Uso da bicicleta en competicións de calquera clase, así como en lugares tales como escaleiras, rampas, beirarrúas ou similares. - A desmontaxe ou manipulación da bicicleta. - Uso da bicicleta para fins diferentes aos que constitúe o obxecto do servizo e en particular o seu uso con fins comerciais ou profesionais. - O transporte na bicicleta de calquera persoa, animal ou cousa, así como integrar elementos alleos que podan servir para ese fins. - Prohíbese calquera utilización da bicicleta contraria á prevista nas normas de circulación.18. Os dereitos, obrigas, probicións, causas de desactivación, infraccións, sancións e calquera outra cuestión referente ao servizo de préstamo de bicicletas pode consultarse no Regulamento de uso do servizo de préstamo de bicicletas do Concello de Noia. En Noia, a ______ de ______________________ de 201_ (sinatura da persoa solicitante) Ao Sr. Alcalde-Presidente do Concello de Noia.> Noia, 28 de abril de 2011 O alcalde, Asdo. Rafael García Guerrero